《涿郡张守四咏 其一 飞蝗避境》
明代·谢廷柱

涿人誇神奇，往事耳曾习。飞蝗方蔽空，涿境独不入。

匪物为驱除，如避不敢集。么么亦何知，厥柄宜有执。

民曰侯之功，太守谢不及。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。